94/917/EU: Neuvoston päätös, tehty 15 päivänä joulukuuta 1994, tutkimusta sekä teknologista kehittämistä ja esittelyä koskevien toimien tulosten levittämistä ja hyödyntämistä koskevasta erityisohjelmasta (1994-1998)



Virallinen lehti nro L 361 , 31/12/1994 s. 0101 - 0113

Suomenk. erityispainos Alue 16 Nide 2 s. 0096

Ruotsink. erityispainos Alue 16 Nide 2 s. 0096



NEUVOSTON PÄÄTÖS, tehty 15 päivänä joulukuuta 1994, tutkimusta sekä teknologista kehittämistä ja esittelyä koskevien toimien tulosten levittämistä ja hyödyntämistä koskevasta erityisohjelmasta (1994-1998) (94/917/EU) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 i artiklan 4 kohdan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että päätöksellään 1110/94/EU () Euroopan parlamentti ja neuvosto päättivät Euroopan yhteisön tutkimusta sekä teknologista kehittämistä ja esittelyä koskevien toimien (jäljempänä "T& K") neljännestä puiteohjelmasta vuosiksi 1994 1998, jossa määritellään erityisesti tulosten levittämisen ja hyödyntämisen alalla tehtävät toimet; tämä päätös on tehty mainitun päätöksen johdanto-osassa esitettyjen syiden perusteella, perustamissopimuksen 130 i artiklan 3 kohdassa määrätään, että puiteohjelma pannaan täytäntöön erityisohjelmissa kehitettyjen erityistoimien kautta; jokaisessa erityisohjelmassa täsmennetään sen toteuttamista koskevat yksityiskohtaiset säännöt, vahvistetaan sen kesto ja määrätään tarpeellisiksi arvioiduista varoista, tämän ohjelman tavoitteina on varmistaa tutkimustulosten mahdollisimman laaja levittäminen ja tehokkain mahdollinen käyttö, asianomaisten eri toimijoiden avustamana, rohkaisemalla saatujen tulosten muuttamista innovaatioiksi, teknologian siirtojen edistämistä erityisesti pienille ja keskisuurille yrityksille ja tukemalla kansallisen ja alueellisen tason aloitteita antamalla niille yhteisön ulottuvuudet, monimutkaiseen ja interaktiiviseen innovaatioprosessiin kuuluu eri toimijaryhmiä ja tämän vuoksi olisi yhdistettävä tulosten levittämistoimet ja teknologian siirtoa parantamaan tarkoitetut toimet, tulosten käytölle ja teknologian levittämiselle kaikille teollisuuden toimialoille ja kaikille yhteisön alueille suotuisan ympäristön luominen edistää suoraan teollisuuden rakenteen mukauttamista ja yritysten kilpailukyvyn kasvua; se vahvistaa myös eurooppalaisen teollisuuden (johon sisältyvät pienet ja keskisuuret yritykset) tieteellistä ja teknologista perustaa ja antaa mahdollisuuden parantaa yritysten kansainvälistä kilpailukykyä, tämän ohjelman toteuttamiseen tarvittavaksi määräksi arvioidaan 293 miljoonaa ecua; budjettivallan käyttäjä vahvistaa määrärahat kullekin varainhoitovuodelle, jollei varojen saatavuudesta rahoitusnäkymien mukaan muuta johdu, päätöksen 1110/94/EU 1 artiklan 3 kohdassa vahvistettujen toimenpiteiden mukaisesti, yhteisön neljännen T& K-toimien puiteohjelman sisällöstä on määrätty toissijaisuusperiaatteen mukaisesti; tässä erityisohjelmassa täsmennetään toteutettavien toimien sisältö kyseisen periaatteen mukaisesti tulosten levittämisen ja hyödyntämisen alalla, yritysten, tutkimuskeskusten [joihin kuuluu Yhteinen tutkimuskeskus (YTK)] ja yliopistojen osallistumisessa tähän erityisohjelmaan sovelletaan yksityiskohtaisia sääntöjä ja tutkimustulosten levittämisessä sovellettavia sääntöjä, jotka on täsmennetty perustamissopimuksen 130 j artiklassa määrätyissä toimenpiteissä, komission on jatkettava pyrkimyksiään yksinkertaistaa ja nopeuttaa haku- ja valintamenettelyä sekä saada ne avoimemmiksi, jotta edistettäisiin ohjelman täytäntöönpanoa ja helpotettaisiin niitä toimia, joita yritysten, erityisesti pienten ja keskisuurten yritysten, tutkimuskeskusten ja korkeakoulujen on toteutettava osallistuakseen yhteisön T& K-toimintaan, tämän ohjelman mukaisesti toteutettavien toimien luonne vaatii läheistä yhteistyötä muiden erityisohjelmien mukaisesti toteutettavien toimien kanssa, saattaa olla tarkoituksenmukaista ryhtyä kansainvälisiin yhteistyötoimiin kansainvälisten järjestöjen ja kolmansien maiden kanssa tämän ohjelman täytäntöönpanemiseksi, tulosten levittäminen pienille ja keskisuurille yrityksille on yksi neljännen puiteohjelman ensisijaisista toimenpiteistä, ja tietoja on tarkoitus levittää erityisohjelmiin osallistuville pienille ja keskisuurille yrityksille sekä kaikille yrityksille, jotka voivat käyttää uusia tieteellisiä tai teknologisia tietoja kilpailukykynsä parantamiseen, on perustettava ja vahvistettava ne tietoinfrastruktuurit, joiden kautta tutkimustuloksia levitetään ja käytetään eri jäsenvaltioissa, ottaen huomioon, että pienet ja keskisuuret yritykset toimivat ensisijaisesti kansallisten rajojen sisällä, tämä ohjelma hyödyttää erityisesti pieniä ja keskisuuria yrityksiä, jotka ovat sijoittuneet yhteisön T& K-toimintaan vähiten osallistuviin jäsenvaltioihin tai alueille, ja parantaa yhteisön taloudellista ja sosiaalista yhteenkuuluvuutta, on tutkittava tähän ohjelmaan liittyviä sosiaalis-taloudellisia vaikutuksia ja mahdollisia teknologisia vaaroja, tämän ohjelman toteutumista olisi valvottava jatkuvasti ja järjestelmällisesti, jotta ohjelma voidaan tarvittaessa mukauttaa kyseisen alan tieteelliseen ja teknologiseen kehitykseen; ohjelman toteutumisesta olisi myös hyvissä ajoin teetettävä riippumaton arvio viidennen T& K-toimintaa koskevan puiteohjelman tavoitteiden määrittämiseen tarvittavien tietojen saamiseksi; lopuksi olisi tämän ohjelman päättyessä suoritettava saatujen tulosten lopullinen arviointi tässä päätöksessä määriteltyihin tavoitteisiin nähden; YTK voi osallistua tämän ohjelman välillisiin toimiin, ja tieteen ja tekniikan tutkimuskomiteaa (Crest) on kuultu, ON TEHNYT TÄMÄN PÄÄTÖKSEN: 1 artikla Hyväksytään tutkimusta ja teknologian kehittämistä, mukaan lukien esittelyä koskeva erityisohjelma sellaisena kuin se on määritelty liitteessä I päivän, jona sopimus tehdään, ja 31 päivän joulukuuta 1998 väliseksi ajaksi. 2 artikla 1. Ohjelman toteuttamiseen tarvittavaksi määräksi arvioidaan 293 miljoonaa ecua, joista enintään 7,7 prosenttia henkilöstö- ja hallinnosta johtuviin menoihin. 2. Tämän määrän alustava jakautuminen on esitetty liitteessä II. 3. Budjettivallan käyttäjä vahvistaa määrärahat jokaista varainhoitovuotta varten, jollei varojen saatavuudesta rahoitusnäkymien mukaan muuta johdu ja päätöksen 1110/94/EU 1 artiklan 3 kohdassa tarkoitettujen edellytysten mukaisesti, ottaen huomioon Euroopan yhteisöjen yleiseen talousarvioon sovellettavan varainhoitoasetuksen 2 artiklassa tarkoitetut moitteettoman varainhoidon periaatteet. 3 artikla 1. Yksityiskohtaiset säännöt yhteisön rahoitusosuudesta on määritetty päätöksen 1110/94/EU liitteessä IV. 2. Yritysten, tutkimuskeskusten ja yliopistojen osallistumista sekä tulosten levittämistä koskevat säännöt on täsmennetty perustamissopimuksen 130 j artiklassa määrätyissä toimenpiteissä. 3. Muut kuin kohdassa 1 ja 2 tarkoitetut yksityiskohtaiset erityissäännöt tämän ohjelman täytäntöönpanosta esitetään liitteessä III. 4 artikla 1. Erityisesti ohjelman kannattavan täytäntöönpanon varmistamiseksi komissio valvoo ulkopuolisten riippumattomien asiantuntijoiden avustuksella jatkuvasti ja järjestelmällisesti ohjelman edistymistä liitteessä I tarkoitettujen ja työohjelmassa kehitettyjen tavoitteiden osalta. Se arvioi erityisesti, onko tavoitteet, toiminnan painopisteet ja taloudelliset voimavarat mukautettu tilanteen kehitykseen. Tämän valvonnan tulosten mukaan, komissio tekee tarvittaessa ehdotuksia ohjelman mukauttamiseksi tai täydentämiseksi. 2. Jotta komissio voisi osallistua päätöksen 1110/94/EU 4 artiklan 2 kohdassa määrättyyn yhteisön toimien arviointiin mainitussa kohdassa määrätyn aikataulun mukaisesti, se antaa riippumattomien asiantuntijoiden arvioida yhteisön viiden arviointia edeltävän vuoden aikana toteutettujen toimien hallintaa ja edistymistä. 3. Ohjelman lopussa komissio teettää riippumattoman lopullisen arvion tuloksista suhteessa päätöksen 1110/94/EU liitteessä III ja tämän päätöksen liitteessä I määritettyihin tavoitteisiin. Lopullinen arvio annetaan tiedoksi Euroopan parlamentille, neuvostolle ja talous- ja sosiaalikomitealle. 5 artikla 1. Komissio vahvistaa työohjelman liitteessä I määriteltyjen tavoitteiden ja liitteessä II esitetyn määrärahojen alustavan jakamisen mukaisesti sekä saattaa sen tarvittaessa ajan tasalle. Tässä ohjelmassa esitetään yksityiskohtaisesti: - toteutettavat tavoitteet ja toimintamuodot, - toiminnan toteuttamisaikataulu, johon sisältyvät päivämäärät ehdotusten jättämistä varten, - rahoitusta ja hallintoa koskevat yksityiskohtaiset säännöt ja luonnos toimien täytäntöönpanoa koskevista toimenpiteistä, mukaan lukien valmistelevat, liitännäis- ja tukitoimenpiteet, - yksityiskohtaiset säännöt, jotka koskevat yhdenmukaistamista levittämiseen ja hyödyntämiseen liittyvien toimien kanssa, erityisesti puiteohjelman ensisijaisiin toimiin liittyvien erityisohjelmien yhteydessä, ja tarvittaessa määräykset, joiden tarkoituksena on lujittaa yhteisvaikutusta muiden, kuten Eurekan ja Euroopan tieteen ja tekniikan tutkimuksen yhteistyöohjelman (COST) kanssa toteutettavan toiminnan yhteydessä, 2. Komissio pyytää työohjelman perusteella toteutettavia toimia koskevia ehdotuksia. 6 artikla 1. Komissio vastaa tämän ohjelman toteuttamisesta. 2. Jäljempänä 7 artiklan 1 kohdassa määrätyissä tapauksissa komissiota avustaa komitea, joka koostuu jäsenvaltioiden edustajista ja jonka puheenjohtajana toimii komission edustaja. 3. Komission edustaja tekee komitealle ehdotuksen toteutettavista toimenpiteistä. Komitea antaa lausuntonsa kyseisistä toimenpiteistä määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteassa äänestettäessä jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 4. Komissio päättää suunnitelluista toimenpiteistä, jos ne ovat komitean lausunnon mukaiset. 5. Jos suunnitellut toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. 6. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä. 7 artikla 1. Edellä 6 artiklan 2 6 kohdassa määrättyä menettelyä sovelletaan: - edellä 5 artiklan 1 kohdassa tarkoitetun työohjelman laatimiseen ja ajan tasalle saattamiseen, - ehdotuspyyntöjen sisältöön, - yhteisön rahoitustukea varten ehdotettujen toimien arviointiin ja kyseisen rahoituksen arvioituun määrään jokaisen toimen osalta, jos tämä määrä on 0,2 miljoonaa ecua tai suurempi, sekä kaikkien C-alan toimien arviointiin, - kaikkiin liitteessä II esitettyä varojen ohjeellista jakautumista koskeviin muutoksiin, - erityisiin yksityiskohtaisiin sääntöihin, jotka koskevat yhteisön taloudellista osallistumista erilaisiin suunniteltuihin toimintoihin, - tarvittaviin toimenpiteisiin ja valtuuksiin määrätä ohjelman arvioinnista, - kaikkiin poikkeuksiin liitteessä III määrätyistä yksityiskohtaisista säännöistä, - kolmansien maiden oikeushenkilöiden ja kansainvälisten järjestöjen osallistuessa mihin tahansa toimintaan. 2. Jos 1 kohdan kolmannessa luetelmakohdassa tarkoitettu rahamäärä, jolla yhteisö osallistuu ohjelmaan, on pienempi kuin 0,2 miljoonaa ecua, komissio tiedottaa toiminnoista ja arvioinnin tuloksista komitealle. 3. Komissio tiedottaa komitealle säännöllisesti tämän ohjelman toteuttamisen edistymisestä kokonaisuudessaan. 8 artikla Tämä päätös on osoitettu kaikille jäsenvaltioille. Tehty Brysselissä 15 päivänä joulukuuta 1994. Neuvoston puolesta Puheenjohtaja A. MERKEL () EYVL N:o C 228, 17.8.1994, s. 198 () EYVL N:o C 341, 5.12.1994 () Lausunto on annettu 14 päivänä syyskuuta 1994. () EYVL N:o L 126, 18.5.1994, s. 1 LIITE I TIETEELLISET JA TEKNOLOGISET TAVOITTEET JA SISÄLTÖ Tämä erityisohjelma seuraa täysin puiteohjelman suuntaviivoja, soveltaa niiden valintaperusteita ja täsmentää niiden levittämiseen ja hyödyntämiseen liittyvät tavoitteet. Liitteessä III esitetyt mainitun puiteohjelman mukaiset kolmannet toimet ovat olennainen osa tätä ohjelmaa. I. TÄYTÄNTÖÖNPANON YLEISET TAVOITTEET JA PERIAATTEET Tulosten levittämiseen ja hyödyntämiseen liittyvä toiminta täydentää jäsenvaltioiden toimia antamalla niille yhteisön ulottuvuuden ja arvonlisää. Toiminnalla on seuraavat viisi tavoitetta: - varmistaa niin yhteisön kuin kansallisissakin ohjelmissa tehtyjen T& K-toimien tulosten mahdollisimman laaja levittäminen, - edistää niiden parasta mahdollista käyttöä, toisin sanoen toimia kyseisten eri toimijoiden kanssa siten, että yhteisön ja, jos mahdollista, kansallisista ohjelmista saadut tulokset muuttuvat innovaatioiksi, - edistää teknologian siirtoja, erityisesti pienille ja keskisuurille yrityksille, - tukea kansallisen tason aloitteita, jotta nämä ulottuisivat Euroopan laajuudelle, - edistää tietojen kehittämisen jatkamista innovaatioiden siirron ja teknologian alalla, Tavoitteidensa ja sisältönsä ansiosta tämä ohjelma hyödyttää erityisesti yhteisön vähiten suotuisia alueita T& K-ohjelmilla ja edistää taloudellista ja sosiaalista yhteenkuuluvuutta. Työohjelmassa on tätä varten ehdotuksia erityisistä toimenpiteistä. Näin ollen tämä ohjelma liittyy läheisesti näillä aloilla täytäntöönpantaviin aloitteisiin ja ottaa huomioon komission tiedonannon, joka on otsikoitu "Yhteenkuuluvuus ja T& K-politiikka" [KOM(93) 203 lopullinen]. Pilottitoimia pannaan täytäntöön yhteensovitettuna yhteisön muiden samanlaisiin tavoitteisiin pyrkivien toimien kanssa. Tämä ohjelma edistää myös yhteistyötoimia kolmansien maiden ja kansainvälisten järjestöjen kanssa sen valmiuksia vastaavilla aloilla. Vastuu T& K-toimien tulosten käytöstä kuuluu ensisijaisesti yrityksille, mutta yhteisön tukea ja valvontaa tarvitaan myös, niiden kuitenkaan aiheuttamatta liiallisia rasitteita yrityksille. Yhteisön tasolla ensimmäiseen toimenpidekokonaisuuteen kuuluvissa erityisohjelmissa ja tässä ohjelmassa pannaan täytäntöön levittämistä ja käyttöä koskevat toimet. Neljännen puiteohjelman kokonaistalousarvion yhtä prosenttia vastaava määrä myönnetään erityisesti tulosten levittämistä ja käyttöä koskeviin ensisijaisiin toimiin. Määrä kattaa erityisesti levittämistä ja käyttöä koskevat toimet toimialoittain. Ensimmäiseen toimenpidekokonaisuuteen kuuluvissa erityisohjelmissa pannaan täytäntöön niiden alojen mukaisten tutkimusten levittämistä ja käyttöä koskevia toimia voimavarojen päällekkäisen käytön ja tuhlauksen välttämiseksi, suunniteltujen toimien välisen hyvän maantieteellisen tasapainon noudattamiseksi sekä kolmansien toimien mukaisten jo olemassa olevien, erityisesti yhteisten toimien pohjan muodostavien, valmiuksien ja infrastruktuureiden oikean käytön mahdollistamiseksi. Muissa erityisohjelmissa on syytä valvoa, läheisessä yhteistyössä tämän ohjelman kanssa, muun muassa sitä, että T& K-hankkeiden arviointi- ja valintaperusteissa otetaan huomioon levittämistä ja hyödyntämistä koskevat näkökohdat ja että sopimusten suojelua, käyttöä ja levittämistä koskevia säännöksiä noudatetaan ja että tutkimushankkeiden yhteydessä muodostettujen verkostojen ja kumppanuuksien avulla voidaan myös edistää saatujen tulosten levittämistä ja käyttöä. II. SISÄLTÖ Näiden tavoitteiden saavuttamiseksi tarvitaan uutta lähestymistapaa, koska toimijoiden välillä on suuria eroja ja koska pienten ja keskisuurten yritysten innovaatioprosessin kumulatiiviset, interaktiiviset ja monimutkaiset luonteet ja erityiset tarpeet ovat erilaisia. Tässä lähestymistavassa yhdennetään Value ja Sprint -ohjelmien seuranta sekä Thermie-ohjelman mukaisesti tehdyt levittämistä ja hyödyntämistä koskevat toimet yhdeksi ohjelmaksi sekä käytetään kokonaisvaltaisesti tämän ohjelman eri aloista määrättyjen toimien välisiä yhteisvaikutuksia. Pienten ja keskisuurten yritysten painotus kuvastuu kolmella ehdotetulla alalla: ala A: "Tutkimustulosten levitys ja käyttö" kohdistuu erityisesti erityisohjelmiin osallistuville tai yhteisön tai kansallisista tutkimusohjelmista saatuja tietoja mahdollisesti käyttäville pienille ja keskisuurille yrityksille. Ala B: "Teknologioiden levittäminen yrityksille" koskee suurta osaa pieniä ja keskisuuria yrityksiä, joiden on sisällytettävä toimiinsa kilpailukykynsä ylläpitämiseksi tai kasvattamiseksi tarvitsemansa uudet tiedot ja teknologiat, jotka niiden on hankittava ulkopuolelta, koska niillä ei ole sisäisiä T& K-mahdollisuuksia. Ala C: "Teknologioiden levittämisen taloudellinen ympäristö" ottaa ennalta huomioon ne toimenpiteet ja keinot, joista nämä kaksi ryhmää pienet ja keskisuuret yritykset saattavat hyötyä. A. Tutkimustulosten levittäminen ja käyttö Tämän alan tavoitteena on edistää toimialojen välistä ja kansainvälisten tutkimustulosten levittämistä ja käyttöä kaikkialla, missä se on mahdollista ja niiden alkuperästä riippumatta, ja erityisesti tehdä yhteisön T& K-toimia ja niiden tuloksia paremmin tunnetuiksi lisätäkseen niiden käyttöä ja edistääkseen tieteellistä ja teknistä yhteistyötä Euroopassa. Se käsittää yhdenmukaisen kokonaisuuden toimia, jotka kokoavat yhteen yleisiä palveluja kuten yhteisön välityskeskusten verkosto, julkinen neuvonta- ja tietojen levittämispalvelu, erityisiä tutkimustulosten suojeluun ja käyttöön liittyviä tukipalveluja sekä tutkimustulosten sekä taloudellisen että sosiaalisen käytön ja siirron tehokkuutta parantamaan tarkoitettuja toimenpiteitä. 1. Yhteisön välityskeskusten verkosto Kolmannen puiteohjelman yhteydessä täytäntöönpantua yhteisön välityskeskusten verkoston "Value" rakentamista yhteisön T& K-toimien ja niiden tulosten edistämiseksi jatketaan ja syvennetään, jotta eri maiden yritykset ja tutkimuslaboratoriot oppisivat tuntemaan ne paremmin ja jotta tutkimustulosten kansainvälinen käyttö parantuisi ja jotta edistettäisiin tieteellistä ja teknistä yhteistyötä. Tämän toiminnan kehittäminen ja syventäminen tulisi keskittää seuraaville aloille: - sellaisten palveluiden toimittaminen yrityksille ja tutkimuslaboratorioille, joiden tarkoituksena on helpottaa niiden yhteisön T& K- ja esittelytoimiin liittyvien tietojen käyttöä, - kansallisista tai sellaisista ohjelmista kuin Eureka ja COST saatujen tutkimustulosten kansainvälisen levittämisen helpottaminen, silloin kuin mahdollista, - yhteistyössä asianomaisten erityisohjelmien ja sopijapuolten kanssa, T& K-toimien tulosten teknisten ja taloudellisten mahdollisuuksien järjestelmällinen tutkimus, jotta ne voidaan levittää välityskeskuksiin, - teollisuuden mahdollisten tieteellisten ja teknologisten tarpeiden tutkimus, jotta yhteisön tai kansallisten tutkimusohjelmien tulokset vastaisivat paremmin, silloin kun se on mahdollista, näitä tarpeita, - tulosten edistämiseen kohdistettujen toimien järjestäminen paikallisen teollisuuden tarpeisiin valittujen aiheiden mukaisesti, - yhteisvaikutuksen syventäminen verkostojen ja asianomaisten kansallisten ja alueellisten toimijoiden kanssa, jotta paremmin edistetään yhteisön T& K-ohjelmia ja tutkimustulosten, niiden alkuperästä riippumatta, kansainvälistä levittämistä ja käyttöä, mukaan lukien tuen Opet-verkoston toimille T& K-toimien tulosten levittämisessä ja hyödyntämisessä, - telemaattisten palveluiden toimittaminen välityskeskuksille yhteisten toimien järjestämisen helpottamiseksi, - yhteistyö Value-välityskeskuksessa tutkimusta, tulosten käyttöä ja teknologioiden siirtoa koskevien menetelmien määrittämiseksi kiinnittäen erityistä huomiota Sprint-verkostoon. 2. Neuvonta- ja tietojen levittämispalvelu Neuvonta- ja tietojen levittämispalvelu lepää kolmen pylvään varassa: tietojen keruu- ja tuotantopalvelu, verkostojen kautta suurta yleisöä tai eri kohderyhmiä palvelevat tietojen levittämis- ja neuvontapalvelut ja -tuotteet sekä palvelut, jotka keskittyvät tutkimuksesta tiedottamiseen suurelle yleisölle ja sen tietoisuuden herättämiseen. Seuraavista toiminnoista on määrätty: - Cordis-neuvontapalvelun paras mahdollinen käyttö ja sen laajentaminen, jotta voitaisiin käyttää käytettävissä olevia sähköisiä tiedonlähteitä (esimerkiksi Eureka, COST, muut kansainväliset tutkimuskehykset ja kansalliset yhteyspisteet) ja multimedia-asiakirjoja, - tietojen esittely ja täytäntöönpano erityisesti tietoja "moninkertaistaville" kohderyhmille (esimerkiksi tiedetoimittajille, dokumentoijille, välityskeskuksille ja muille välitysverkostoille), - uusien sellaisten neuvontatuotteiden suunnittelu ja toteuttaminen, jotka mukautetaan mahdollisiin erilaisiin levittämistarpeisiin eri keinoilla kuten esimerkiksi CD-ROM, julkiset verkostot, otteet tietokannoista ja julkaisut, - tieteelliselle yhteisölle, tiedon moninkertaistajille ja suurelle yleisölle suunnatun julkaisutoiminnan harjoittaminen, - muiden keinojen kuin julkaisujen käyttö julkisessa tiedottamisessa ja tietoisuuden herättämisessä kuten esimerkiksi audiovisuaaliset ja multimediatekniikat, - yhteistyön vahvistaminen samankaltaisten kansallisten toimien kanssa. 3. Tietojen suojelu Tämän toimintalinjan tavoitteena on tiedottaa tutkijoille ja herättää heidän tietoisuuttaan, erityisesti pienissä ja keskisuurissa yrityksissä, teollis- ja henkiseen omaisuuteen liittyvien oikeuksien suojelua koskevista kysymyksistä ja auttaa sellaisia järjestöjä, joilla ei siihen ole tarpeellisia voimavaroja, yhteisön T& K-toimissa saavuttamiensa tulosten suojelemisessa. Konferensseja ja muuta koulutustoimintaa järjestetään tutkijoiden tietoisuuden lisäämiseksi henkiseen omaisuuteen liittyvien ja teollisoikeuksien eri näkökulmista. Ryhdytään kehittämään yhteistyötä Euroopan patenttiviraston ja kansallisten virastojen välille yhteisten toimien järjestämiseksi. Varmistetaan yhteisön henkisen omaisuuden (esimerkiksi patentit ja tavaramerkit) jatkuva suojelu. Tietyin edellytyksin pyydettäessä annetaan myös avustusta ja tukea yliopistoille, tutkimuskeskuksille sekä pienille ja keskisuurille yrityksille yhteisön tutkimustulosten suojelemiseksi. 4. Avustaminen tutkimustulosten käytössä Tämän toimintalinjan tavoitteena on tarjota erityisesti pienille ja keskisuuril le yrityksille erityispalveluja ja mahdollisuuksia saada avustusta, mikä täydentää välityskeskusten toimintaa ja helpottaa siirtoja tutkimuksen ja teollisuuden välillä, sekä tulosten toimialojen välistä ja kansainvälistä käyttöä. - Tämän toiminnan yhteydessä tarjotut palvelut, tulosten teknisen ja taloudellisen käytön mahdollisuuksien arvioinnin jälkeen, voivat erityisesti sisältää tulevaisuuden markkinoiden tunnistamisen (johon sisältyy teknologian kehityksen tutkimus), tekniset ja taloudelliset kannattavuustutkimukset, edistämistoimet, koulutustoiminnan, strategiset käyttöön liittyvät neuvot ja mahdollisen myöhemmän teollisen käytön hallitusten välisten hankkeiden (Eureka) tai muiden yhteisön aloitteiden mukaisesti. - Avustustoimilla tarkoitetaan osittaista rahoitustukea tutkimustulosten siirtoon, mukautukseen ja käyttöön. Ne voivat myös käsittää toimia, jotka on tarkoitettu erityisesti vastaamaan pienten ja keskisuurten yritysten tarpeita, tukitoimia tietojen siirtoon (koulutustoiminta, teknologiaklubit, tutkijoiden liikkuvuus) yliopistojen ja yritysten välisen kumppanuuden edistämiseksi ja näin rohkaista päteviä loppututkinnon suorittaneita luomaan uraa teollisuudessa sekä kansainvälisten ja toimialojen välistä käyttöä koskevien hankkeiden kustannustenjakoa. Nämä työt toteutetaan jäsenvaltioista valittujen asiantuntijoiden, konsulttien tai toimivaltaisten toimielinten avulla. Ryhdytään toimenpiteisiin perustettujen verkostojen ja teknologioiden käyttöä ja levittämistä koskevien kansallisten ja alueellisten toimien välisen yhteistoiminnan jatkamiseksi. Henkilöstön koulutuksen ja siirtojen avulla saatujen tulosten käytön tukitoimien osalta tutkitaan yhteisvaikutuksia Leonardon ja erityisohjelmien mukaisesti toteutettavien lisätoimenpiteiden kanssa. 5. Tutkimuksen käyttö ja yhteiskunnan tarpeet Tämän toimintalinjan tavoitteena on edistää aiheellisten toimenpiteiden ja tutkimusten avulla tutkimustulosten käytön ja siirron tehokkuuden parantamista ja tulevaisuuden strategian määrittelyä taloudellisten ja sosiaalisten tarpeiden perusteella ja järjestää yhteisiä toimia, jotka yhdistävät tiede- ja koulutusyhteisön, julkiset ja yksityiset päättäjät, yhteiskunnalliset toimijat ja mediat, jotta parannettaisiin tiedonkulkua suuren yleisön ja tiedemaailman välillä. Toimivaltaiset rakenteet jäsenvaltioissa yhdistyvät tämän toimintalinjan täytäntöönpanoon herättääkseen yhteisvaikutusta ja molemminpuolista etua järjestelmällisellä lähestymistavalla ja tietojen vaihdolla. Tämänhetkisten toimien arvioinnin mukaan tämä toiminta voi sisältää jäljempänä mainittavia aiheita ja toimia tietojen siirtämiseksi ja käyttämiseksi: - T& K-toimien taloudellisten ja sosiaalisten vaikutusten arviointi, - tutkimuksen talous ja hallinta, - sellaisten yhteisön toimien järjestäminen, joiden tarkoituksena on herättää tietoisuutta tieteen ja teknologian vaikutuksista ja seurauksista. Näitä toimia pannaan täytäntöön läheisessä yhteistyössä tieteen ja tekniikan politiikan vaihtoehtojen arviointitoimien kanssa "kohdennetun sosiaalis-taloudellisen tutkimusohjelman" mukaisesti. B. Teknologioiden levittäminen yrityksille Erityistä huomiota kiinnitetään huomiota pieniin ja keskisuuriin yrityksiin teollisuus- sekä pienteollisuus- ja palvelusektorilla, joiden kilpailukyky riippuu uusien teknologioiden käytöstä mutta joilla ei ole keinoja osallistua yhteisön tutkimustoimiin tai näiden tutkimusten tulosten välittömään käyttöön. Nämä yritykset eivät yleensä ole teknologisesti kovinkaan vahvoja ja niiden kykyä sulauttaa uusia teknologioita täytyy vahvistaa. Yritysten on tässä tarkoituksessa herätettävä tietoisuutta uusista käytettävissä olevista teknologioista, niiden alkuperästä riippumatta, ja niistä mahdollisuuksista, joita ne tarjoavat tarpeistaan ja strategioistaan käsin. Yrityksiä on niin paljon, että välittömät toimet ei tule kysymykseen. Yhteisön on toimittava liikkeelle panevana voimana näiden yritysten saavuttamiseksi yhdessä jäsenvaltioiden ja alueiden kanssa. Järjestöjen ja toiminnan hajauttaminen voi osoittautua tarpeelliseksi. Yhteisö turvautuu esimerkiksi jäsenvaltioiden toimivaltaisiin toimielimiin, teknologisten siirtojen välittäjiin, tietojen moninkertaistajiin sekä koulutus- ja opetusinstituutteihin parhaan mahdollisen vaikutuksen aikaansaamiseksi. Tämän toiminnan tavoitteena on lisätä tietoisuutta Euroopassa näistä toimielimistä, niiden laadukkuudesta ja ammattitaidosta kannustamalla yhteistyöverkostojen, huippukäytäntöjen vaihdon, koulutuksen ja yhteisten tukitoimien toteuttamista. Tutkitaan yhteisvaikutuksia Mint-hankkeen (Managing the Integration of New Technologies) ja Sprint-ohjelman (kuten esimerkiksi Eurotech) mukaisesti toteutettujen verkostojen kesken. Yhteisön toiminnan on myös edistettävä teknologioiden yhdentämiselle suotuisan ympäristön luomista tietoisuuden herättämistoimilla yrityksissä, esittelemällä tehokkaita menetelmiä ja edistämällä nykyaikaisia innovaatio-hallintaa koskevia tekniikoita. Lopuksi, yhteisön on parannettava yleistä tietoutta asianomaisista mekanismeista, keinoista ja politiikoista sekä helpotettava huippukäytäntöjen levittämistä paikallisille ja alueellisille toimijoille erityisesti järjestämällä kokemusten vaihtoa ja niiden arviointia. Tämän alan on näin ollen sisällettävä yhtäaikaa kuusi suurta toimijaryhmää: - teknologisten voimavarojen keskukset (TRC), jotka voivat antaa pienille ja keskisuurille yrityksille innovaatiohankkeissa välttämättömiä teknologisia valmiuksia (esimerkiksi yliopistot, julkiset tutkimuskeskukset, toimialojen kollektiiviset tutkimuskeskukset ja sopimustutkimuslaitokset), - rajapintapalveluiden toimittajat, jotka pystyvät tekemään nopeita diagnooseja pienten ja keskisuurten yritysten tarpeisiin sekä ohjaamaan niitä kosketuksiin toimivaltaisten TRC:n kanssa, - erityisten neuvontapalveluiden toimittajat (esimerkiksi laatu, suunnittelu, hallinta, kumppaneiden etsintä ja verkostojen perustaminen), - taloudellisten palveluiden toimittajat, jotka voivat liikuttaa välttämätöntä pääomaa innovaatiohankkeiden toteuttamiseen, - kansalliset, alueelliset ja paikalliset poliitikoista määräävät julkiset toimielimet määrittelevät edellytykset, joiden mukaisesti yritysten on työskenneltävä, ja johtavat tukimenettelyitä, - koulutuksesta ja ammatillisesta koulutuksesta vastaavat toimielimet. Tämä ala käsittää kolme toimintalinjaa: 1. Kansainväliset tukiverkostot teknologioiden siirtoa ja levittämistä varten Eurooppalaista suuntautumista sekä innovaatioiden tukipalveluiden ja teknologioiden siirtopalveluiden laatua ja tehokkuutta painotetaan. Tässä yhteydessä edistetään yritysten tarpeista ("bottom-up") lähtevää järjestäytynyttä lähestymistapaa, joka käsittää kaikki teknologioiden siirtoon ja käyttöön liittyvät näkökohdat. Seuraavista toiminnoista on määrätty: - sellaisten kansainvälisten yhteistyöverkostojen lujittaminen ja kehittäminen, jotka sisältävät teknologioiden siirtoa ja levittämistä koskevia kansallisia tai alueellisia toimijoita niiden eurooppalaisen suuntautumisen vahvistamiseksi: esimerkiksi teknologian tutkimukseen ja kehittämiseen liittyvät järjestöt, teknisten toimialojen keskukset, teknologiakylät ja tiedepuistot, teknologioita levittävät paikalliset tai alueelliset toimielimet ja verkostot, - yhteistyön edistäminen yliopistojen, tutkimuskeskusten, teollisuuden niin pienten ja keskisuurien kuin suurienkin yritysten- ja rahoituslähteiden välillä, jotta helpotettaisiin korkean teknologian yritysten perustamista, kansainvälistä laajentumista ja kehittämistä, - kansainvälisen asiantuntemuksen käytön järjestely- ja tukitoimet teknologioita levittävien verkostojen suunnitteluun ja arviointiin vähiten kehittyneillä alueilla. Lupaaville hankkeille, jotka eivät vielä ole saavuttaneet vaadittua tasoa, kumppanit antavat parannusehdotuksia, jotta hankkeet voitaisiin mahdollisuuksien mukaan hyväksyä myöhemmin, - tuki kansallisille tai alueellisille aloitteille, joiden tarkoituksena on parantaa teknologioiden siirtopalvelujen tehokkuutta: koulutusjaksot (esimerkiksi "kesäyliopistojen" muodossa), kokemusten ja huippukäytäntöjen vaihto sekä käsikirjojen julkaiseminen, jotta nämä aloitteet ulottuisivat Euroopan laajuudelle, - toimenpiteet, joiden tarkoituksena on helpottaa mistä tahansa peräisin olevien teknologisten mahdollisuuksien levittämistä Euroopan laajuudelle ja helpottaa lähestymistä toimittajien, mahdollisten asiakkaiden ja välittäjien (esimerkiksi teknologioiden siirtoa koskevat konferenssit ja teknologiastipendit) välillä käyttämällä mahdollisimman paljon välittäjäkeskusverkostoja. 2. Suotuisa ympäristö teollisuustuotannon teknologioiden omaksumiselle Tavoitteena on kannustaa uusien teknologioiden yhdentämistä eikä ainoastaan yleisesti teollisuudessa, erityisesti pienissä ja keskisuurissa yrityksissä, vaan myös julkisissa toimielimissä, erityisesti paikallisella tasolla. Erityisesti keskitytään auttamaan käyttäjiä ilmaisemaan vaatimuksensa ja tässä tarkoituksessa valitsemaan heidän strategioihinsa ja omaksumiskykyynsä parhaiten soveltuvat teknologiat ("demand-led approach"). Seuraavia toimintoja on ehdotettu: - tuki pilottitoimille teknologioiden alueiden väliseen ja toimialojen väliseen siirtoon, jolla voidaan soveltaa uusien käyttäjien teknologisia menetelmiä tai edellytyksiä. Näitä hankkeita tukevat välittävät toimielimet ja moninkertaistajat, jotka voivat vaikuttaa myönteisesti teknologioiden siirtoon pienille ja keskisuurille yrityksille, - huippukäytäntöjen, erityisesti strategisen suunnittelun, teknologian valvonnan, arvoanalyysin, suunnittelun, laadunhallinnan ja innovaatioiden kaupan pitämisen edistäminen yrityksille erityisesti pienille ja keskisuurille yrityksille uusien teknologioiden innovaatiohallinnan ja yhdentämisen eri toimialoilla. Tämä toiminta voi sisältää kilpailun järjestämisen (esimerkiksi "Euroopan yhteisön suunnittelupalkinto") ja tukea hajauttamistoimille edistämään näiden hallintatekniikoiden yhdentämistä (esimerkiksi Mint-aloite). Erityisesti rohkaistaan yrityksiä käyttämään järjestelymenetelmiä, joiden avulla ne sopeutuvat merkittäviin innovaatioihin, - sellaisten toimien täytäntöönpano, jotka on tarkoitettu rohkaisemaan vähiten kehittyneitä alueita aloittamaan yhdessä edistyneempien alueiden kanssa kokemusten vaihtoa suunnittelusta ja toimenpiteiden soveltamisesta tarkoituksenaan lisätä näiden alueiden pienien ja keskisuurten yritysten kykyä yhdentää teknologioita, - teknologisen yhteistyön edistäminen yritysten välillä kaikissa vaiheissa (kumppaneiden etsintä, yhteydenotto, yhteistyötuki pienille ja keskisuurille yrityksille sekä suurille yrityksille, taloudellisten voimavarojen liikuttaminen, neuvottelu sopimuksista) käyttämällä asianmukaisia keinoja ja verkostoja, - hajautettujen teknologian siirtoja ja innovaatioita koskevien tietoisuuden herättämistoimien edistäminen (esimerkiksi "Innovation Road Show"). 3. Tietojen ja kokemusten vaihto teknologian levittämistä koskevista politiikoista Tavoitteena on parantaa kansallisten, alueellisten ja yhteisön teknologioiden siirtoihin ja niiden täytäntöönpanokeinoihin liittyvien politiikkojen yhteenliittämistä. Tämä käsittää toisaalta parempaa innovaatiojärjestelmien (ja niiden suorituskyvyn) sekä alueellisten, kansallisten ja yhteisön sääntöjen ja määräyksien tuntemusta ja toisaalta kokemuksien ja huippukäytäntöjen säännöllistä vaihtamista eri asianomaisten toimijoiden välillä. Seuraavia toimintoja on ehdotettu: - Euroopassa täytäntöönpantavien järjestelmien, politiikkojen ja keinojen havainnoinnin ja selvitysten jatkaminen ("European Innovation Monitoring System") painottamalla erityisesti menetelmien kehittämistä ja huippukäytäntöjen sääntöjä; myös käyttölupia, verohelpotuksia tai oikeudellisia keinoja koskevien sääntöjen ja määräysten vertailevaa tutkimusta voidaan painottaa, - tuki alueellisille toimijoille niiden teknologian siirtoja koskevien infrastruktuureiden selvittämiseksi ja niiden politiikkojen ja keinojen määrittämiseksi paremmin ulkopuolisten asiantuntijoiden avulla, - foorumin perustaminen kokemusten ja huippukäytäntöjen vaihtamiseksi kansallisia tai alueellisia teknologioiden siirtoa koskevia politiikkoja suunniteltaessa, täytäntöönpantaessa ja arvioitaessa ("Innovation Policy Forum"). Nämä toimet toteutetaan läheisessä yhteistyössä muiden yhteisön ohjelmien, erityisesti "kohdennetun sosiaalis-taloudellisen tutkimusohjelman" toimien kanssa. C. Teknologioiden levittämisen taloudellinen ympäristö Tällä alalla tavoitteena on parantaa Euroopan taloudellista ympäristöä teknologioiden käytön, soveltamisen ja levittämisen osalta aiheellisilla yhteisön toimilla, jotka toteutetaan toissijaisuusperiaatetta noudattaen. Tämä ala käsittää: 1. välilliset tukitoimenpiteet. Ne sisältävät: - kansainvälistä tiedonkulkua parantavien toimien järjestäminen rahoituspiirien ja teknologiahankkeiden edistäjien (esimerkiksi investointifoorumin) välille, - tutkimukset teknologian rahoituksesta sen suorituskyvyn mukaan, jota on aloitettu Sprint-ohjelman mukaisesti, - tuki yksityisten pääomien liikkuvuutta edistävien tehokkaiden järjestelmien kehittämiseen ja täytäntöönpanoon, mihin kuuluu myös investointien purkujärjestelyt. 2. Teknologioiden siirtoa ja käyttöä edistävät pilottitoimet pienissä ja keskisuurissa yrityksissä esimerkiksi antamalla palkkioita pienille ja keskisuurille yrityksille niiden osallistumisesta yhteisön T& K-toiminnan tulosten levittämiseen ja käyttöön ottaen huomioon henkiseen omaisuuteen liittyvät oikeudet ja oikeudelliset näkökohdat. Näiden toimien hallinta hajautetaan laajasti ja uskotaan sellaisten järjestöjen haltuun, joilla on käytettävissä suuri kansallinen tai alueellinen verkosto ja kokemusta pienten ja keskisuurien yritysten tukemisesta (esimerkiksi julkiset innovaatiotoimistot ja välityskeskukset). 3. Teknisen ja hallinnollisen avun myöntäminen erityisesti yhteisön vähiten kehittyneillä alueilla jäsenvaltioiden julkisille tai yksityisille rahoituspalveluja tarjoaville välittäjille, jotka tarjoavat pienille ja keskisuurille yrityksille yhteisrahoitusta, jotta erityisesti helpotettaisiin pienten ja keskisuurten yritysten esittämien teknologisten hankkeiden arviointia ja jotta tutkimustuloksia voitaisiin käyttää mahdollisimman tehokkaasti. Näitä toimia on toteutettava läheisessä yhteistyössä muiden yhteisön saman alan toimien kanssa (esimerkiksi Eurotech Capital, Euroopan investointirahasto, yrityksen politiikat). LIITE II TARVITTAVAN RAHAMÄÄRÄN ALUSTAVA JAKAUTUMINEN >TAULUKON PAIKKA> Jakautuminen eri aloille ei sulje pois sitä, etteivätkö hankkeet voisi käsittää useita aloja. LIITE III OHJELMAN TOTEUTTAMISTA KOSKEVAT YKSITYISKOHTAISET SÄÄNNÖT 1. Tähän ohjelmaan voivat osallistua: - tutkimuskeskukset, yliopistot ja yritykset erityisesti pienet ja keskisuuret yritykset, jotka toiminnastaan johtuen (valmistajat tai palveluiden tarjoajat) voisivat hyötyä kolmansien osapuolien tieteellisistä ja teknologisista tiedoista sekä kolmansien osapuolien kehittämistä teknologioista ja voisivat tässä tarkoituksessa toimia paikkoina, joissa T& K-toiminnan tulosten käyttöä kokeillaan ja esitellään "todellisina". - järjestöt, jotka työskentelevät tieteellisen ja teknologisen tiedon levittämiseksi tai antavat apua T& K-toiminnan tulosten, teknologioiden siirron tai innovaatioiden käytön alalla, - toimijat (joihin kuuluvat yksityiset ja julkiset rahoituspalveluja tarjoavat välittäjät), jotka toimintansa kautta voivat edistää tai tukea T& K-toiminnan tulosten, teknologioiden siirron tai innovaatioiden käyttöä. Tämä apu voi käsittää teknisiä, järjestyksellisiä ja hallinnollisia sekä taloudellisia näkökohtia. 2. Ohjelma toteutetaan välillisinä toimina, joita yhteisö tukee taloudellisesti kuten kolmansien osapuolien tai YTK:n instituuttien kanssa assosioituneiden kolmansien osapuolien tekemiä levittämistä ja hyödyntämistä koskevia toimia. a) Kustannustenjakoperiaatteella toteutettavat toimet Edellä kohdassa 1 tarkoitetut kumppanit toteuttavat levittämistä ja hyödyntämistä koskevia toimia. Yhteisön rahoitus ei tavallisesti ylitä 50 prosenttia hankkeen kuluista ja osuus vähenee sitä mukaa kuin hanke lähestyy markkinoita. Niille yliopistoille ja muille instituutioille, jotka eivät pidä analyyttistä kirjanpitoa, maksetaan korvaus 100 prosentin kustannusvastuun perusteella lisäkustannuksista. b) Tähän ohjelmaan kuuluvat toimenpiteet - standardointia koskevat toimenpiteet ja tämän ohjelman tavoitteiden yhteisten menettelysääntöjen laatimiseksi tarkoitetut toimenpiteet, - taloudellinen tuki yhteistyötoimien vahvistamiseksi tarvittaville infrastruktuureille ja laitoksille kuten välityskeskusverkostoille tai erikoistuneille ja toimialoittain eriytyneille verkostoille, - toimenpiteet yritysten, tutkimuskeskusten ja käyttäjien toimielinten osallistumisen helpottamiseksi tähän ohjelmaan sekä toimenpiteet, joilla helpotetaan niiden tutkimustulosten, teknologioiden ja innovaatioiden käyttöä, - tutkimustulosten levittämistä, edistämistä ja käyttöä koskevat julkaisut ja toimet yhteistyössä erityisohjelmien ensisijaisten toimien mukaisten toimien kanssa (otetaan huomioon päätekijät, jotka voivat mahdollistaa ja rohkaista tulosten käyttöä, heti T& K-hankkeiden alusta lähtien ja koko niiden keston ajan, T& K-hankkeiden kumppanit muodostavat avainverkoston tulosten levittämiseksi ja käyttämiseksi), - ulkopuolisten valmiuksien käyttö tietojärjestelmien ja verkostojen kehittämiseksi tai käyttämiseksi, - tutkijoiden liikkuvuuden edistäminen tietojen ja teknologioiden levittämiseksi. Yhteisö voi myöntää rahoitustukea 100 prosenttiin asti näistä toimenpiteistä aiheutuneista kustannuksista. Näitä toimenpiteitä täydennetään erityisillä valmistelevilla, liitännäis- ja tukitoimilla. c) Valmistelevat, liitännäis- ja tukitoimenpiteet, kuten - tutkimukset tämän ohjelman tukemiseksi tai tulevien toimien valmistelemiseksi, - tämän ohjelman mahdollisten sosiaalis-taloudellisten seurausten analyysi, joka myös edistää "kohdennettua sosiaalis-taloudellista tutkimusohjelmaa", - tutkijoiden ja käyttäjien koulutustoimet teknologioiden siirron helpottamiseksi ja ammattipätevyyden edistämiseksi, - tukitoimenpiteet verkostojen toiminnalle tietoisuuden lisäämiseksi ja pienille ja keskisuurille yrityksille hajautetun tuen antamiseksi yhteistyössä T& K:n "Euromanagement-audit"-toimien kanssa, - riippumaton arviointi ohjelman ja toimien täytäntöönpanon hallinnasta ja toteuttamisesta. Yhteisö voi myöntää rahoitustukea 100 prosenttiin asti näistä toimenpiteistä aiheutuneista kustannuksista. d) Yhteiset toimet Yhteisiin toimiin kuuluu sovittaa yhteen erityisesti "yhteistoimintaverkostojen" avulla T& K:n käyttöä koskevia hankkeita tai tämän ohjelman ja julkisten tai yksityisten toimielinten jo rahoittamien hankkeiden mukaisia innovaatioita. Yhteiset toimet voivat toimia myös vaadittuna yhteistoiminnan järjestämisenä sellaisten eturyhmien toiminnassa, jotka kokoavat yhteen saman teknologisen tai teollisen tavoitteen ympärille tehtailijoita, verkostojen käyttäjiä, ohjelmistojen tuottajia, palveluiden tuottajia, käyttäjiä, yliopistoja ja tutkimuskeskuksia, kustannustenjakoperiaatteella toteutettujen T& K-hankkeiden avulla. Yhteisö voi myöntää rahoitustukea 100 prosenttiin asti yhteistoiminnasta aiheutuneista kustannuksista.